43 ára gamall brasilískur karlmaður var handtekinn á dögunum í norðurhluta landsins fyrir að að dulbúa sig sem móðir sín , til þess að taka fyrir hana ökupróf . BBC greinir frá . Eftir að sextíu ára gömul móðir hans , Maria , féll á prófinu sínu þrisvar í röð ákvað Heitor Schiave , hinn fertugi bifvélavirki , að taka málin í eigin hendur . Klæddi hann sig í blómaskreytta blússu og málaði neglurnar sínar , setti á sig farða og hárkollu . Verr fór þó en áhorfðist og sá prófdómarinn , Aline Mendonca , í gegnum dulargervið . „ Hann reyndi að haga sér eins eðlilega og hann gat . Hann var með mikið af farða og neglurnar voru fínar og svo var hann m eð skartgripi , “ segir Alice . Hún segir að hún hafi hins vegar áttað sig á því að þetta væri ekki sama manneskja og á myndinni á skilríkjunum . Þá hafi verið hringt í lögregluna , sem hafi handtekið manninn . „ Hann hefur þegar viðurkennt þetta . Hann viðurkenndi að hann væri ekki konan sem um ræðir , heldur sonur hennar sem væri að reyna að aðstoða móður sína svo hún gæti staðist prófið , “ segir Aline . Móðir hans vissi ekki að hann hefði þetta í hyggju .